d981282503be58c632ed7adb0a2f324c
Γιατί κάνει θόρυβο και τρέχει το καζανάκι;
------------------------------------------


douleutaras.gr
2020.10
Αποτελεί ίσως το πιο κοινό πρόβλημα που μπορεί να αντιμετωπίσει κανείς με το καζανάκι του. Ο θόρυβός του διαταράσσει την ηρεμία του σπιτιού και η άσκοπη κατανάλωση του νερού όλο και αυξάνεται. Αιτία του αποτελεί πιθανότατα το φλοτέρ ή η λαστιχένια φούσκα. Το φλοτέρ είναι υπεύθυνο για το γέμισμα με νερό στο καζανάκι και τον έλεγχό του. 


Ενώ η λαστιχένια φούσκα βρίσκεται στα όρια από το καζανάκι και τη λεκάνη. Ο ρόλος της είναι να φράζει το σημείο από όπου διέρχεται το νερό. Επομένως, είτε έχει γίνει κάποια λάθος ρύθμιση στο φλοτέρ είτε έχει χαλάσει και χρειάζεται αντικατάσταση. Ακόμη, είναι πιθανό να έχει σπάσει η σωλήνα υπερχείλισης. Σε αυτή την περίπτωση, μάλλον θα χρειαστεί ολική αντικατάσταση μηχανισμού στο καζανάκι σου.


0b621d725f95a58297b9d3f315f69125
Γιατί στάζει το καζανάκι εξωτερικά;
-----------------------------------


douleutaras.gr
2020.10
Όσο εκνευριστικό είναι να τρέχει το καζανάκι, τόσο εκνευριστικό είναι να τρέχει και έξω από τη βάση. Κανείς δε θέλει να χρειάζεται να σφουγγαρίζει συνεχώς το μπάνιο του. Ευτυχώς η λύση του προβλήματος είναι πολύ απλή, καθώς έχουν χαλαρώσει οι βίδες σύσφιξης ή έχει φθαρεί το λάστιχο της βάσης. 


Αν ελέγξεις τα παραπάνω και η διαρροή συνεχίζεται , τότε μάλλον χρειάζονται αλλαγή οι τσιμούχες. Όσο για το λάστιχο, αν δεν έχει χαλάσει, ενδέχεται απλώς να έχει μετακινηθεί από τη θέση του και να χρειάζεται μια απλή διόρθωση, χωρίς όμως να απαιτείται κάποια ολική αντικατάσταση μηχανισμού στο καζανάκι.


a1c2e467dcd173afbc6e27620b36c397
Γιατί δεν λειτουργεί το κουμπί στο καζανάκι;
--------------------------------------------


douleutaras.gr
2020.10
Αν όσο και να πατάς το κουμπί στο καζανάκι αυτό δεν ανταποκρίνεται, ίσως έχει βγει από τη θέση του το σωληνάκι ή έχει τρυπήσει. Εάν απλώς έχει βγει τότε επανατοποθέτησέ το και το πρόβλημα λύθηκε. 


Διαφορετικά, αν είναι τρυπημένο, δοκίμασε να το αντικαταστήσεις και αν το πρόβλημα συνεχίζει, υπάρχει το ενδεχόμενο να έχει σπάσει ο θάλαμος αέρος στο κουμπί. Συμβαίνει σπάνια, αλλά σε αυτές τις περιπτώσεις απαιτείται αντικατάσταση όλου του κουμπιού.


d92bc7142791e7e7ea483ceff387bada
Γιατί να επιλέξεις τεχνικό του Douleutaras.gr για επισκευή στο καζανάκι;
------------------------------------------------------------------------


douleutaras.gr
2020.10
Συνήθως, η επισκευή στο καζανάκι είναι πιο οικονομική από την αλλαγή. Ωστόσο, χρειάζεσαι εξειδικευμένο υδραυλικό, για να γίνει σίγουρα σωστά η εργασία και να μην αντιμετωπίσεις άλλα προβλήματα. Οι τεχνικοί που συνεργάζονται με την πλατφόρμα μας διαθέτουν πολυετή εμπειρία και εξειδίκευση στις υδραυλικές βλάβες και θα αναλάβουν την επισκευή - αλλαγή στο καζανάκι σου άμεσα.


Αν **στάζει το καζανάκι εξωτερικά, κάνει θόρυβο, δεν λειτουργεί το κουμπί** ή οτιδήποτε άλλο, έχουμε τη λύση. **[Καταχώρησε την εργασία σου στην πλατφόρμα μας εντελώς δωρεάν](https://www.douleutaras.gr/jobs/create/signup/67/)**. Μέσα σε λίγα λεπτά, θα σου βρούμε κατάλληλο τεχνικό για επισκευή καζανάκι στην περιοχή σου, για να κλείσεις ραντεβού!

